rejauldu/bengali-wikipedia huggingface dataset:
শ্যামল ছায়া ২০০৪ সালের বাংলাদেশী যুদ্ধভিত্তিক নাট্য চলচ্চিত্র। বাংলাদেশের স্বাধীনতা যুদ্ধের উপর ভিত্তি করে নির্মিত চলচ্চিত্রটি রচনা ও পরিচালনা করেছেন হুমায়ূন আহমেদ। অভিনয়ে ছিলেন মেহের আফরোজ শাওন, রিয়াজ, হুমায়ুন ফরীদি, আহমেদ রুবেল, শিমুল প্রমুখ। এটি ২০০৬ সালে ৭৮তম একাডেমি পুরস্কার আয়োজনে শ্রেষ্ঠ বিদেশি ভাষার চলচ্চিত্র বিভাগে বাংলাদেশের নিবেদিত দ্বিতীয় চলচ্চিত্র। যদিও এটি মূল অস্কারে মনোনীত হয়নি।  কাহিনিসংক্ষেপ ১৯৭১ সালের মার্চে বাংলাদেশের স্বাধীনতা যুদ্ধ শুরু হয়। সারা দেশে যুদ্ধ ছড়িয়ে পড়ায় অনেকেই নিরাপদ আশ্রয়ের সন্ধানে ছুটে বেড়াতে থাকেন। এমনই একদল আশ্রয় সন্ধানীর পলায়ণের কাহিনি নিয়ে চলচ্চিত্রটি নির্মিত হয়েছে। এক দল মানুষ একটি ইঞ্জিনচালিত নৌকায় করে নিরাপদ গন্তব্যের পানে ছুটছেন যদিও তাঁরা নিশ্চিত নন, নিরাপত্তা কোথায় পাওয়া যাবে।  অভিনয়ে  আরো দেখুন  শ্রেষ্ঠ আন্তর্জাতিক পূর্ণদৈর্ঘ্য চলচ্চিত্র বিভাগে একাডেমি পুরস্কারের জন্য বাংলাদেশী নিবেদন   বহিঃসংযোগ   বিষয়শ্রেণী:২০০৪-এর চলচ্চিত্র বিষয়শ্রেণী:২০০০-এর দশকের নাট্য চলচ্চিত্র বিষয়শ্রেণী:২০০০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:বাংলাদেশের স্বাধীনতা যুদ্ধের চলচ্চিত্র বিষয়শ্রেণী:হুমায়ূন আহমেদ পরিচালিত চলচ্চিত্র বিষয়শ্রেণী:ইমপ্রেস টেলিফিল্মের চলচ্চিত্র বিষয়শ্রেণী:বাংলাদেশী উপন্যাস অবলম্বনে চলচ্চিত্র বিষয়শ্রেণী:২০০০-এর দশকের যুদ্ধভিত্তিক নাট্য চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:বাংলাদেশী যুদ্ধভিত্তিক নাট্য চলচ্চিত্র বিষয়শ্রেণী:১৯৭১-এর পটভূমিতে চলচ্চিত্র
ম্যায়নে প্যায়ার কিয়া () হল সুরজ বড়জাত্যা পরিচালিত ১৯৮৯ সালের ভারতীয় হিন্দি ভাষার সঙ্গীতধর্মী প্রণয়মূলক চলচ্চিত্র। এটি রচনা করেছেন পরিচালক বড়জাত্যা ও এম এম আহালে এবং প্রযোজনা করেছে রাজশ্রী প্রোডাকশন্স। ছবিটিতে শ্রেষ্ঠাংশে অভিনয় করেছেন সালমান খান ও ভাগ্যশ্রী। এটি বড়জাত্যার পরিচালিত প্রথম চলচ্চিত্র এবং সালমান খানের কেন্দ্রীয় চরিত্রে অভিনয় করা প্রথম চলচ্চিত্র (পূর্বে তিনি বিবি হো তো অ্যায়সি ছবিতে পার্শ্ব চরিত্রে অভিনয় করেছিলেন)।  ম্যায়নে প্যায়ার কিয়া ছবিটি হিন্দি চলচ্চিত্র শিল্পের সর্বকালের অন্যতম ব্লকবাস্টার খ্যাতি অর্জন করেন। এই চলচ্চিত্রের সফলতার পূর্বে রাজশ্রী প্রোডাকশন্স প্রায় বন্ধ হওয়ার দ্বারপ্রান্তে চলে যেতে শুরু করে। সেই সময়ে এটি ১৯৮৯ সালের সর্বোচ্চ আয়কারী বলিউড চলচ্চিত্র ও ১৯৮০-এর দশকের সর্বোচ্চ আয়কারী ভারতীয় চলচ্চিত্র হয়ে ওঠে। ছবিটিকে ভারতীয় চলচ্চিত্রের শীর্ষ ১০ সফল চলচ্চিত্রের একটি হিসেবে বিবেচনা করা হয়। চলচ্চিত্রটির সঙ্গীত পরিচালনা করেন রামলক্ষ্মণ। ছবিটির সাউন্ডট্রেক ১০ মিলিয়ন কপির বেশির বিক্রি হয়, যা ১৯৮০-এর দশকের সর্বাধিক বিক্রীত বলিউডি সঙ্গীত অ্যালবাম। ৩৫তম ফিল্মফেয়ার পুরস্কারে ছবিটি শ্রেষ্ঠ চলচ্চিত্র-সহ ছয়টি বিভাগে পুরস্কার লাভ করে।  কুশীলব  সালমান খান - প্রেম চৌধরী  ভাগ্যশ্রী - সুমন  অলোক নাথ - করণ  রাজিব বর্মা - কিষাণ কুমার চৌধরী  রিমা লাগু - কৌশল্য চৌধরী  লক্ষ্মীকান্ত বের্দে - মনোহর  অজিত বচনী - রঞ্জিত  পারভিন দস্তুর - সীমা  মোহনিশ বেহল - জীবন  দিলীপ জোশী - রামু  রাজু শ্রীবাস্তব - ড্রাইভার  "হ্যান্ডসাম" দ্য পিজিয়ন - কবুতর  হরিশ পাটেল - রহিম চাচা  হুমা খান - গুলাবিয়া  সঙ্গীত  ম্যায়নে প্যায়ার কিয়া ছবিটির সঙ্গীত পরিচালনা করেছেন রামলক্ষ্মণ। গানের গীত রচনা করেছেন দেব কোহলি ও আসাদ ভোপালি। অ্যালবামটি প্রযোজনা করেছে সা রে গা মা।  পুরস্কার ও মনোনয়ন  পুরস্কার বিভাগ মনোনীত ফলাফল  ৩৫তম ফিল্মফেয়ার পুরস্কার শ্রেষ্ঠ চলচ্চিত্র রাজশ্রী প্রোডাকশন্স rowspan=6   শ্রেষ্ঠ সঙ্গীত পরিচালক রামলক্ষ্মণ শ্রেষ্ঠ গীতিকার আসাদ ভোপালি ("দিল দিওয়ানা" গানের জন্য) শ্রেষ্ঠ পুরুষ নেপথ্য কণ্ঠশিল্পী এস. পি. বালসুব্রহ্মণ্যম ("দিল দিওয়ানা" গানের জন্য) শ্রেষ্ঠ নবাগত অভিনেতা সালমান খান শ্রেষ্ঠ নবাগত অভিনেত্রী ভাগ্যশ্রী শ্রেষ্ঠ পরিচালক সুরজ বড়জাত্যা rowspan=6  শ্রেষ্ঠ অভিনেতা সালমান খান শ্রেষ্ঠ অভিনেত্রী ভাগ্যশ্রী শ্রেষ্ঠ পার্শ্ব অভিনেত্রী রিমা লাগু শ্রেষ্ঠ কৌতুক অভিনয়শিল্পী লক্ষ্মীকান্ত বের্দে শ্রেষ্ঠ গীতিকার দেব কোহলি  টীকা  তথ্যসূত্র  বহিঃসংযোগ     বিষয়শ্রেণী:১৯৮৯-এর চলচ্চিত্র বিষয়শ্রেণী:১৯৮০-এর দশকের হিন্দি ভাষার চলচ্চিত্র বিষয়শ্রেণী:১৯৮০-এর দশকের প্রণয়ধর্মী চলচ্চিত্র বিষয়শ্রেণী:১৯৮০-এর দশকের সঙ্গীতধর্মী চলচ্চিত্র বিষয়শ্রেণী:পরিচালনায় অভিষেক চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় প্রণয়ধর্মী চলচ্চিত্র বিষয়শ্রেণী:ভারতীয় সঙ্গীতধর্মী চলচ্চিত্র বিষয়শ্রেণী:রাজশ্রী প্রোডাকশন্সের চলচ্চিত্র বিষয়শ্রেণী:সুরজ বড়জাত্যা পরিচালিত চলচ্চিত্র বিষয়শ্রেণী:শ্রেষ্ঠ চলচ্চিত্র বিভাগে ফিল্মফেয়ার পুরস্কার বিজয়ী বিষয়শ্রেণী:ভারতীয় কিশোর চলচ্চিত্র বিষয়শ্রেণী:১৯৮৯-এর পরিচালনায় অভিষেক চলচ্চিত্র বিষয়শ্রেণী:ভারতীয় প্রণয়ধর্মী নাট্য চলচ্চিত্র বিষয়শ্রেণী:মুম্বইয়ে ধারণকৃত চলচ্চিত্র বিষয়শ্রেণী:উদগমণ্ডলমে ধারণকৃত চলচ্চিত্র
সংগীত সময় এবং জায়গার মধ্যে বিস্তৃতভাবে অতীত ও বর্তমানের প্রতিটি জ্ঞাত সংস্কৃতি এবং ধর্মের মধ্যে পাওয়া যায়॥ সর্বাধিক বিচ্ছিন্ন উপজাতি গোষ্ঠীসহ বিশ্বের সমস্ত লোকের একধরনের সংগীত রয়েছে, তাই এই সিদ্ধান্তে উপনীত হওয়া যায় যে, বিশ্বজুড়ে মানব বিচ্ছুরণের আগে পৈতৃক জনগোষ্ঠীতে সংগীতের উপস্থিত ছিল। ফলস্বরূপ, প্রথম সংগীত আফ্রিকায় উদ্ভাবিত হয়েছে বলে ধারণা করা হয় এবং পরে মানব জীবনের একটি মৌলিক উপাদান হয়ে উঠেছে। Krause, Bernie (2012). The Great Animal Orchestra: Finding the Origins of Music in the World's Wild Places. New York: Little Brown/Hachette  থাম্ব|প্রাচীন চীনা সঙ্গিতজ্ঞ।  সংস্কৃতির সংগীত সামাজিক এবং অর্থনৈতিক সংগঠন এবং অভিজ্ঞতা, জলবায়ু, প্রযুক্তিতে প্রবেশাধিকার এবং ধর্ম বিশ্বাস সহ সংস্কৃতির অন্যান্য সমস্ত দিক দিয়ে প্রভাবিত হয়। সংগীত যে আবেগ এবং ধারণা প্রকাশ করে, যে পরিস্থিতিতে সংগীত বাজানো হয় এবং শোনা যায় এবং সংগীত গায়ক এবং সুরকারদের প্রতি মনোভাব অঞ্চল এবং কালের মধ্যে পৃথক হয়। সংগীত ইতিহাস সংগীতবিদ্যা এবং ইতিহাসের স্বতন্ত্র উপক্ষেত্র যা কালানুক্রমিক দৃষ্টিকোণ থেকে সংগীত (বিশেষত পশ্চিমা শিল্প সংগীত) অধ্যয়ন করে।  তথ্যসূত্র  বিষয়শ্রেণী:সংগীতের ইতিহাস বিষয়শ্রেণী:সঙ্গীত ইতিহাস
This template can be used to call the color of Denver Regional Transportation District (RTD) lines.  In order to call a line's color, the code  #{{RTD color|line}} is used (where line is replaced by the actual line letter). Note that this template is not case sensitive: i.e. {{RTD color|A}} produces the same result as {{RTD color|a}}.  বিষয়শ্রেণী:আঞ্চলিক পরিবহন জেলা টেমপ্লেট বিষয়শ্রেণী:মার্কিন যুক্তরাষ্ট্রের রেল পরিবহন রঙ টেমপ্লেট
ত্রিপুরা সরকার হচ্ছে ভারতের ত্রিপুরা রাজ্যের অন্তর্ভুক্ত ৮টি জেলার সর্বোচ্চ শাসনতান্ত্রিক কর্তৃপক্ষ। এটি ত্রিপুরা রাজ্য সরকার কিংবা স্থানীয়ভাবে রাজ্য সরকার হিসাবেও পরিচিত। ত্রিপুরা সরকার একজন রাজ্যপালের নেতৃত্বে নির্বাহী বিভাগ, একটি বিচার বিভাগ এবং ত্রিপুরা বিধানসভা নামে একটি আইনসভা নিয়ে গঠিত। আগরতলা হচ্ছে ত্রিপুরার রাজ্যের রাজধানী এবং এখানে রাজ্যের আইনসভা এবং সচিবালয় অবস্থিত।   নির্বাহী বিভাগ  ভারতের অন্যান্য রাজ্যের মতো ত্রিপুরা রাজ্যের প্রধান হলেন রাজ্যপাল (গভর্নর)। তিনি কেন্দ্রীয় সরকারের পরামর্শে রাষ্ট্রপতি কর্তৃক নিযুক্ত হন। তিনি ত্রিপুরার সাংবিধানিক প্রধান হওয়ায় তার পদটি মূলত আনুষ্ঠানিক। বর্তমানে শ্রী সত্যদেব নারায়ণ আর্য ত্রিপুরার রাজ্যপাল হিসেবে দায়িত্ব পালন করছেন।  অন্যদিকে মুখ্যমন্ত্রী হলেন সরকারের নির্বাহী প্রধান এবং তার উপরেই সরকারের নির্বাহী ক্ষমতার বেশিরভাগই ন্যস্ত থাকে। মুখ্যমন্ত্রী এবং তার নিয়োগকৃত মন্ত্রিসভার মাধ্যমে ত্রিপুরার প্রশাসনিক কার্যক্রম পরিচালিত হয়ে থাকে। বিজেপি দল থেকে নির্বাচিত বিপ্লব কুমার দেব হচ্ছেন ত্রিপুরার মুখ্যমন্ত্রী।   আইনবিভাগ  ত্রিপুরার বর্তমান বিধানসভাটি এককক্ষবিশিষ্ট। ত্রিপুরা বিধানসভা মোট ৬০ জন বিধায়কের (সদস্য বা এম.এল.এ) সমন্বয়ে গঠিত। কোন কারণে নির্দিষ্ট সময়ের আগে বিধানসভা ভেঙ্গে না গেলে এর মেয়াদ ৫ বছর।   বিচার বিভাগ  ত্রিপুরা রাজধানী আগরতলায় ত্রিপুরা উচ্চ ন্যায়ালয় অবস্থিত। এই আদালত ত্রিপুরা রাজ্যে উদ্ভূত মামলাগুলির ক্ষেত্রে এখতিয়ার এবং ক্ষমতা প্রয়োগ করে।   মন্ত্রী পরিষদ    ক্রমিক নং   নাম বিধানসভা কেন্ত্র মন্ত্রণালয় https://www.tripura.gov.in/councilminister  পার্টিমুখ্যমন্ত্রী ১. মানিক সাহাটাউন বড়দোয়ালী বিধানসভা কেন্দ্র  স্বরাষ্ট্র   সাধারণ প্রশাসন  স্বাস্থ্য ও পরিবার কল্যাণ  নির্বাচন পি.ডব্লিউ.ডি   শিল্প ও বাণিজ্য    অন্যান্য যেসব বিভাগ কোন মন্ত্রীর জন্য বরাদ্দ নয়  বিজেপি উপমুখ্যমন্ত্রী  ২ জিষ্ণু দেববর্মণ চড়িলাম বিদ্যুৎ  অর্থ  পল্লী উন্নয়ন   পরিকল্পনা এবং সমন্বয়  বিজেপিমন্ত্রীপরিষদ ৩ রতন লাল নাথ মোহনপুর শিক্ষা   আইন   সংসদীয় বিষয়বিজেপি ৪ নরেন্দ্র চন্দ্র দেববর্মা টাকারজলা রাজস্ব   বন আই.পি.এফ.টি ৫ প্রনজিত সিংহ রায় রাধাকিশোরপুর কৃষি এবং কৃষক কল্যাণ  পরিবহন  পর্যটনবিজেপি ৬ মেবার কুমার জমাতিয়া আশারামবাড়ী উপজাতী কল্যাণ  শিল্প ও বাণিজ্য   মৎস্য চাষ  আই.পি.এফ.টি ৭ মনোজ কান্তি দেব কমলপুর খাদ্য, নাগরিক সরবরাহ এবং ভোক্তা বিষয়ক  শিল্প ও বাণিজ্য বিজেপি ৮ শ্রীমতী সান্ত্বনা চাকমা পেঁচারথল সমাজ কল্যাণ এবং সামাজিক শিক্ষা  নগর উন্নয়নবিজেপি ৯ রামপ্রসাদ পাল সূর্যমণিনগর স্বরাষ্ট্র  ওবিসি কল্যাণ  সংখ্যালঘু কল্যাণ  সহ-যোগিতাবিজেপি ১০ ভগবান দাস পাবিয়াছড়া শ্রম  এস.সি কল্যাণ  প্রাণী সম্পদ উন্নয়নবিজেপি ১১ সুশান্ত চৌধুরী মজলিশপুর ক্রীড়া এবং যুব কল্যাণ  ডি.ডাব্লু.এস  তথ্য ও সাংস্কৃতিক বিষয়সমূহবিজেপি   সাবেক মন্ত্রী   নাম বিধানসভা কেন্ত্র মন্ত্রণালয় পার্টি সুদীপ রায় বর্মনআগরতলা স্বাস্থ্য ও পরিবার কল্যাণ  বিজ্ঞান, প্রযুক্তি এবং পরিবেশ  শিল্প ও বাণিজ্য (তথ্য সমূহ)  ডি.ডাব্লু.এসবিজেপি   তথ্যসূত্র
লাভ ম্যারেজ হচ্ছে ২০১৫ সালে মুক্তিপ্রাপ্ত একটি বাংলাদেশী প্রণয়ধর্মী-নাট্য চলচ্চিত্র। চলচ্চিত্রটি পরিচালনা করেছেন শাহীন-সুমন এবং হার্টবিট প্রোডাকশনের ব্যানারে প্রযোজনা করেছেন তাপসী ফারুক। চলচ্চিত্রটিতে মুখ্য ভূমিকায় অভিনয় করেছেন শাকিব খান ও অপু বিশ্বাস। পাশাপাশি মিশা সওদাগর, সাদেক বাচ্চু, আহমেদ শরীফ ও মিজু আহমেদসহ অন্যান্যরা বিভিন্ন গুরুত্বপূর্ণ চরিত্রে অভিনয় করেছেন।   কাহিনি সংক্ষেপ  ঢাকাইয়া আধুনিক ছেলে নয়ন ওরফে নয়া সওদাগর (শাকিব খান) চায় মা-বাবার এরাঞ্জড ম্যারেজ উপেক্ষা করে প্রেম করে বিয়ে করতে অর্থাৎ লাভ ম্যারেজ করতে। ঘটনাক্রমে তার দেখা হয় প্রভাবশালী পিতার একমাত্র সুন্দরী কন্যা মনিকার (অপু বিশ্বাস) সাথে। সে মনিকার জন্য পাগলপারা হয়ে গেলেও মনিকা ওকে পাত্তা দিতে চায় না। সেই সাথে যোগ হয় টাটা নামের আরেক দুষ্ট লোক যে নিজেও মনিকাকে বিয়ে করতে চায়। নয়ন কি পারবে সকল প্রতিকূলতাকে পেছনে ফেলে তার স্বপ্নের লাভ ম্যারেজ সার্থক করতে?   অভিনয়   শাকিব খান - নয়া সওদাগর ওরফে নয়ন  অপু বিশ্বাস - মনিকা  মিশা সওদাগর - টাটা  সাদেক বাচ্চু  আহমেদ শরীফ  মিজু আহমেদ - আজিম হাওলাদার  কাবিলা  কমল পাটেকর  বিপাশা কবির - বিশেষ উপস্থিতি   প্রযোজনা  ২০১৫ সালের ১০ মার্চ ঢাকার পুবাইলে শাকিব খানের বাড়ি জান্নাত হাউজে লাভ ম্যারেজ চলচ্চিত্রের মহরত অনুষ্ঠিত হয়। পরে এদিনই চলচ্চিত্রের আনুষ্ঠানিক চিত্রগ্রহণ শুরু হয়। ১৫ মার্চ পর্যন্ত টানা পাঁচদিন প্রথম লটের চিত্র ধারণ করা হয়। এরপর, ১৮ মার্চ চলচ্চিত্রের পুরো শুটিং ইউনিট কক্সবাজার চলে যায়। পরেরদিন ১৯ মার্চ থেকে ২৭ মার্চ টানা ৮দিন  কক্সবাজারে চলচ্চিত্রের শেষ মারপিট ও কয়েকটি গানের দৃশ্যধারণ করা হয়।  সঙ্গীত  চলচ্চিত্রটির সুর ও সংগীতায়োজন করেছেন আলী আকরাম শুভ, শওকত আলী ইমন ও হৃদয় খান। চলচ্চিত্রটির প্রথম গান "লাভ ম্যারেজ", গেয়েছেন আসিফ আকবর। গানটির গীত লিখেছেন কবির বকুল এবং সুর ও সংগীতায়োজন করেছেন আলী আকরাম শুভ।   মুক্তি  লাভ ম্যারেজ ২০১৫ সালের ১৮ জুলাই সর্বাধিক ১২৩টি প্রেক্ষাগৃহে মুক্তি পায়।   তথ্যসূত্র    বহিঃসংযোগ   বিষয়শ্রেণী:বাংলাদেশী চলচ্চিত্র বিষয়শ্রেণী:২০১৫-এর চলচ্চিত্র বিষয়শ্রেণী:২০১০-এর দশকের প্রণয়ধর্মী চলচ্চিত্র বিষয়শ্রেণী:২০১০-এর দশকের প্রণয়ধর্মী-নাট্য চলচ্চিত্র বিষয়শ্রেণী:আলী আকরাম শুভ সুরারোপিত চলচ্চিত্র বিষয়শ্রেণী:শওকত আলী ইমন সুরারোপিত চলচ্চিত্র বিষয়শ্রেণী:হৃদয় খান সুরারোপিত চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র
অচ্ছন মহারাজ একজন বিখ্যাত ভারতীয় নৃত্যশিল্পী। তার পুত্র বিরজু মহারাজ একজন আন্তর্জাতিক খ্যাতিসম্পন্ন নৃত্যশিল্পী।   জীবনী  খ্যাতনামা শিল্পী পরিবারে অচ্ছন মহারাজ জন্মগ্রহণ করেন। তাঁর পিতার নাম কলিকা প্রসাদ। তাঁর অপর দুই ভাই ছিলেন শিল্পী। তারা লচ্ছু মহারাজ এবং শম্ভু মহারাজ নামে পরিচিত ছিলেন। অচ্ছন পিতা কলিকা প্রসাদ ও কাকা বিন্দাদীন প্রসাদের কাছে শিক্ষা লাভ করেন। তিনি সব ধরনের নাচেই পারদর্শী ছিলেন তবে কত্থক ও কৃষ্ণলীলা বিষয়ক নৃত্যই ছিল তার প্রধান উপজীব্য। তিনি উত্তর ভারতের বিভিন্ন রাজদরবারের নৃত্যশিল্পী হিসেবে ছিলেন। এই সূত্রে তিনি দীর্ঘদিন রায়গর রাজদরবারে কাটান। ১৯৬০ সালের ২০শে মে তিনি মারা যান।   তথ্যসূত্র   বিষয়শ্রেণী:১৯৬০-এ মৃত্যু বিষয়শ্রেণী:ভারতীয় নৃত্যশিল্পী বিষয়শ্রেণী:ভারতীয় নৃত্য শিক্ষক বিষয়শ্রেণী:কত্থক নৃত্যশিল্পী
ইয়ামলা পাগলা দিওয়ানা ২ () হচ্ছে ২০১৩ সালে মুক্তিপ্রাপ্ত একটি ভারতীয় হিন্দি হাস্যরসাত্মক চলচ্চিত্র। চলচ্চিত্রটি পরিচালনা করেছেন সংগীত শিবান এবং প্রযোজনা করেছেন ধর্মেন্দ্র। এতে প্রধান চরিত্রে অভিনয় করেছেন ধর্মেন্দ্র, সানি দেওল ও ববি দেওল।   কাহিনী   বারাণসীতে, ধরম ধিলন (ধর্মেন্দ্র) ও তাঁর পুত্র গোধরাজ-অথবা প্রেম (ববি দেওল) সাধারণ মানুষদের বোকা বানাতে ইয়ামলা বাবা নামে এক গুরুর বেশ ধরেন । যোগরাজ খান্না (আনু কাপুর) যখন ইংল্যান্ড থেকে ধর্মের সাথে দেখা করতে আসেন, তখন ধরম খান্নার হীরার আংটি লক্ষ্য করে। ধরম ও গাজোধর ওবেরয়, ওবেরয় ও ওবেরয় একটি সংস্থার মালিকানার ভান করে। মুগ্ধ হয়ে যোগরাজ তার মেয়ে সুমনের (নেহা শর্মা) হয়ে ম্যাচ বিবেচনা শুরু করে । সুমন গাজোধরের প্রেমে পড়ে এবং ইংল্যান্ডে যখন ধারের বড় ছেলে পরম (সানি দেওল) - একটি ব্যাংকের লোন-পুনরুদ্ধারের এজেন্ট - খ न्नाয়ের সাথে দেখা হয়, তখন বিয়ের ব্যবস্থা হয় ।  জোগিন্দার (ডিউড) আর্মস্ট্রং (অনুপম খের) এটিকে নেওয়ার জন্য আসার সাথে সাথে পরম খান্নার ক্লাবে উপস্থিত হলেন এবং আর্মস্ট্রংয়ের পাগল এবং গুন্ডাদের মারধর করলেন। কৃতজ্ঞ, খান্না তাকে তার পরিচালক হিসাবে নিয়োগ দেয়। পরমবীর তখন ধরম এবং গজোধরকে তার বসকে ঠাঁই করার চেষ্টা করছে।  ধরম ও গাজোধর আইনস্টাইন নামে একটি অরঙ্গুতান দখল করা একটি বাড়িতে যান, যার অনুপস্থিত মালিক (যমলা বাবার শিষ্য) তাদের সেখানে থাকতে দিয়েছিলেন। পরের দিন তারা গজনোধর এবং সুমনের বাগদানের পার্টির জন্য খান্নার বাড়িতে যায়, সেখানে পরমীর অতিথি। পরমবীর আর্ট-গ্যালারী কর্মচারী রিট (ক্রিস্টিনা) সাথে দেখা করেন, যার সাথে তিনি প্রেমে পড়ে যান। সুমন ও গাজোধার বাগদানের পরে, গাজোধর এবং ধরম আবিষ্কার করেন যে রিট (সুমন নয়) খনার মেয়ে।  যদিও গাজোধর রিটকে পছন্দ করেছেন, তিনি পরমবীরের প্রতি আগ্রহী। ধরমের দাবি, আরও একটি সন্তান রয়েছে প্রেমের যমজ কিউ (দেওল)। কিউ যখন খান্নার সাথে দেখা করেন তখন তিনি দাবি করেন একজন চিত্রশিল্পী, যা রিটকে আকর্ষণ করে।  প্রশ্ন ব্যর্থভাবে একটি চিত্র আঁকার চেষ্টা করে। রাতের বেলা আইনস্টাইন একটি সুন্দর ছবি আঁকেন, যা কিউ তার নিজের মতো করে চলে গেছে। পেইন্টিং বিখ্যাত হয়ে উঠেছে, এবং নিলামে বিক্রি হবে। পরমবীর খান্নার নাইটক্লাবে পরিবর্তন করেছেন এবং খনা চান কিউকে তাঁর সম্মানের অতিথি হতে চান। পার্টিতে রিট পরমবীরকে জিজ্ঞেস করে যে সে তার সম্পর্কে কেমন অনুভব করে। মাতাল, তিনি যখন আর্মস্ট্রংয়ের গুন্ডাদের দ্বারা বিভ্রান্ত হয়েছিলেন তখন কিউয়ের পরিচয় প্রকাশ করার চেষ্টা করেছিলেন। পরের দিন সকালে রিট পরমবীরের বাড়িতে চলে যায় তবে হৃদয় ভেঙে যায়, যখন সে একটি মেয়েকে তার সাথে ঘুমাচ্ছে দেখে।  প্রেম ও সুমনের বিয়ের প্রস্তুতি চলছে। রেট কিউকে বিয়ে করতে রাজি হয়েছে, এবং পরমবীর যৌথ বিবাহ চায়। ধরম সুমনকে বোঝানোর চেষ্টা করে যে প্রেম প্রেমহীন, আর যে যে তাকে বিয়ে করবে সে সাত মাসের মধ্যেই মারা যাবে। তবুও সুমন প্রেমকে বলে যে সে তাকে ভালবাসে এবং প্রেম তার প্রেমে পড়ে। তিনি যখন খান্নাদের কাছে সত্য বলতে যান, আর্মস্ট্রংয়ের গুন্ডারা তাকে, ধরম ও খান্নাকে অপহরণ করে। প্রেম সত্য প্রকাশ করে, পরম গুন্ডাদের কাছ থেকে সবাইকে বাঁচায় এবং রিটের কাছে প্রস্তাব দেয় (যা সে গ্রহণ করে) এবং ছবিটি আনন্দের সাথে শেষ হয়।   অভিনয়    ধর্মেন্দ্র - ধর্ম সিং  সানি দেওল - পরমবীর সিং  ববি দেওল - করমবীর সিং   ধারাবাহিক    তথ্যসূত্র    বহিঃসংযোগ     বিষয়শ্রেণী:হিন্দি ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:২০১৩-এর চলচ্চিত্র বিষয়শ্রেণী:লন্ডনের পটভূমিতে চলচ্চিত্র বিষয়শ্রেণী:ভারতীয় ধারাবাহিক চলচ্চিত্র বিষয়শ্রেণী:লন্ডনে ধারণকৃত চলচ্চিত্র বিষয়শ্রেণী:২০১০-এর দশকের হিন্দি ভাষার চলচ্চিত্র
মহামায়া মন্দির পশ্চিমবঙ্গের বাঁকুড়া জেলার রাইপুরের চাঁদুডাঙ্গা গ্রামে অবস্থিত একটি প্রাচীন হিন্দু মন্দির। এটি দেবী দুর্গার এক বিশেষ রূপ কোকামূখা মহামায়া-এর উপাসনালয় হিসেবে পরিচিত। মন্দিরটি দ্রাবিড় স্থাপত্যশৈলীর অন্তর্ভুক্ত।  ইতিহাস মহামায়া মন্দিরের প্রতিষ্ঠা ও ইতিহাস বহু শতাব্দীর পুরোনো। প্রচলিত কাহিনী অনুযায়ী, মন্দিরের মূল মূর্তিটি দ্রাবিড়ী শৈলীতে নির্মিত এক ব্যতিক্রমী দুর্গা মূর্তির উদাহরণ। রাজপরিবারের ভাষ্য অনুসারে, প্রায় ১৫৯৫ সালে রাজা কৃষ্ণ সিংহদেব স্বপ্নাদেশ পেয়ে চাঁদুডাঙ্গা জঙ্গলের এক ঝোপ থেকে দেবী মহামায়াকে উদ্ধার করেন এবং মন্দির প্রতিষ্ঠা করেন। পরবর্তীকালে চুয়াড় বিদ্রোহের সময় রাজা দুর্জন সিং মন্দিরের পূজা প্রথাকে নয়া আয়াম দেন। মল্ল রাজ ফতে সিং, রাজা ফতে সিংহ ও অন্যান্য রাজা-জমিদারদের সময়কালেও মন্দিরের পূজা ও পরিচালনায় বিশেষ ভূমিকা রাখে। কিংবদন্তি মহামায়া মন্দিরের ইতিহাসে বহু জনপ্রিয় লোককথা ও কিংবদন্তি রয়েছে। বিশেষ করে, শাঁখা প্রদান ও দেবী মহামায়ার ছয়টি হাতের উদ্ভব নিয়ে প্রচলিত কাহিনীগুলো মন্দিরের অতীতের গৌরব ও আধ্যাত্মিক শক্তির পরিচয় বহন করে। শাঁখারি ও সন্ন্যাসীর গল্প, পুকুরের জলের উপরে ছয়টি হাতের প্রদর্শন—এসব কাহিনী প্রজন্ম থেকে প্রজন্মে মুখে মুখে চলে আসছে।  দেবীমূর্তি মন্দিরে প্রতিষ্ঠিত মহামায়া মূর্তি বাংলার প্রচলিত দুর্গা মূর্তির তুলনায় ব্যতিক্রমী। এটি ষড়ভূজা দুর্গা, যার দুই হাতে একটি হাতিকে (করিন্দাসুর) মর্দন করার দৃশ্য রয়েছে। দেবী সিঁদুরে রাঙানো এবং তার ডান পাশে তুঙ্গভদ্রা ও বাম পাশে সর্বমঙ্গলা অবস্থান করছেন। দেবীর মুখাকৃতি নেকড়ের (কোক) মতো, যা দ্রাবিড় দুর্গার বৈশিষ্ট্য বহন করে।  স্থাপত্য ও ঐতিহ্য স্থাপত্য ও ঐতিহ্য মন্দিরের প্রধান মূর্তি ‘কোকমুখা’ দুর্গা রূপে পূজিত হয়। মূর্তিটির উচ্চতা প্রায় আড়াই ফুট এবং এর নির্মাণ শৈলী দ্রাবিড়ী ঐতিহ্যের মিশ্রণ। মন্দিরের প্রাঙ্গণে রয়েছে শীঁখারী পুকুর এবং পুরনো রাজবাড়ির অবশিষ্ট চিহ্ন, যা মন্দিরের ঐতিহাসিক মূল্য ও সংস্কৃতির সাক্ষর বহন করে। রাজপরিবারের ব্যবহৃত তোপধ্বনি, খাঁড়া ও কামানের ব্যবহার মন্দিরের পূজা প্রথায় আজও অবিচ্ছিন্নভাবে চলমান। তথ্যসূত্র  বিষয়শ্রেণী:বাঁকুড়া জেলা বিষয়শ্রেণী:বাঁকুড়া জেলার হিন্দু মন্দির বিষয়শ্রেণী:বাঁকুড়া জেলার দর্শনীয় স্থান
জন হ্যারি (; জন্ম: ১ আগস্ট, ১৮৫৭ - মৃত্যু: ২৭ অক্টোবর, ১৯১৯) ভিক্টোরিয়ার বলারাত এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৯৫ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া ও ইংরেজ ক্রিকেটে মেরিলেবোন ক্রিকেট ক্লাবের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিংয়ের পাশাপাশি ডানহাতে অফ ব্রেক বোলিংয়ে পারদর্শী ছিলেন তিনি।   প্রথম-শ্রেণীর ক্রিকেট  ১৮৮৩-৮৪ মৌসুম থেকে ১৮৯৭-৯৮ মৌসুম পর্যন্ত জন হ্যারি’র প্রথম-শ্রেণীর খেলোয়াড়ী জীবন চলমান ছিল। জন হ্যারি প্রকৃতই কার্যকরী খেলোয়াড় হিসেবে ক্রিকেটে নিজেকে পরিচিত করেছিলেন। চমৎকার ডানহাতি ব্যাটসম্যান, উপযুক্ত অফ স্পিনার, দক্ষ উইকেট-রক্ষক ও মিড-অফ অঞ্চলের দিকে দৃষ্টিনিবদ্ধকারীর ভূমিকায় অবতীর্ণ হয়েছিলেন।  ১৮৯০ সালে স্বল্প কয়েকটি খেলায় অংশগ্রহণের পর ইস্ট মেলবোর্ন দলের বাইরে অবস্থান করেন।   আন্তর্জাতিক ক্রিকেট  সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন জন হ্যারি। ১১ জানুয়ারি, ১৮৯৫ তারিখে অ্যাডিলেডে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।  বেশ কয়েকবার অস্ট্রেলিয়া দলের সংরক্ষিত খেলোয়াড় হিসেবে বিদেশ গমন করেন। অনেকটা অপ্রত্যাশিতভাবে ১৮৯৪-৯৫ মৌসুমে মেলবোর্নে সফরকারী ইংরেজ দলের বিপক্ষে টেস্ট ক্রিকেটে অভিষেক ঘটে তার। ১৮৯৬ সালে ইংল্যান্ড সফরের জন্যে তাকে রাখা হয়। সাধারণ জনগণ তাকে জাতীয় দল থেকে বাদ দেয়ার বিষয়টি হাঁটুর আঘাতের কারণে জানলেও গোপনে দলে ভোটাভুটিতে বাদ দেয়া হয়। অস্ট্রেলিয়ান ক্রিকেট কাউন্সিলের কাছ থেকে £১৮০ পাউন্ড-স্টার্লিং লাভের মাধ্যমে সমঝোতায় আসেন।   ইংল্যান্ডে অবস্থান  নিজ উদ্যোগে ইংল্যান্ডে চলে যান। সেখানে লর্ডসের মাঠ কর্মকর্তার দায়িত্ব পালন করেন। ঐ পর্যায়ে তার বয়স ছিল ৪০। তাসত্ত্বেও কিছুটা সফলতার স্বাক্ষর রাখেন। দেশে ফিরে আসার পর দেড় মৌসুম ভিক্টোরিয়ার পক্ষে খেলেছিলেন। ক্রিকেটের পাশাপাশি বেসবসল খেলোয়াড় হিসেবেও নিজেকে পরিচিতি ঘটিয়েছিলেন।  ২৭ অক্টোবর, ১৯১৯ তারিখে ৬২ বছর বয়সে ভিক্টোরিয়ার ক্যান্টারবারি এলাকায় জন হ্যারি’র দেহাবসান ঘটে।   তথ্যসূত্র    আরও দেখুন   জ্যাক ওরেল  আর্থার কনিংহ্যাম  এক টেস্টের বিস্ময়কারী  অস্ট্রেলীয় টেস্ট ক্রিকেটারদের তালিকা  ১৮৭৬-৭৭ ইংল্যান্ড ক্রিকেট দলের অস্ট্রেলিয়া ও নিউজিল্যান্ড সফর   বহিঃসংযোগ       বিষয়শ্রেণী:১৮৫৭-এ জন্ম বিষয়শ্রেণী:১৯১৯-এ মৃত্যু বিষয়শ্রেণী:অস্ট্রেলীয় ক্রিকেটার বিষয়শ্রেণী:অস্ট্রেলিয়ার টেস্ট ক্রিকেটার বিষয়শ্রেণী:ভিক্টোরিয়ার ক্রিকেটার বিষয়শ্রেণী:ভিক্টোরিয়া (অস্ট্রেলিয়া) থেকে আগত ক্রিকেটার বিষয়শ্রেণী:মেরিলেবোন ক্রিকেট ক্লাবের ক্রিকেটার
জামে মসজিদ ভারতের মধ্যপ্রদেশ রাজ্যের অশোকনগর জেলা এর চান্দেরীতে অবস্থিত একটি জুমা মসজিদ। মসজিদটি -এ নির্মিত হয়েছিল। এবং এটি জাতীয় গুরুত্বের একটি স্মৃতিস্তম্ভ।   বিবরণ  মসজিদটির প্রতিটি বে এর উপরে একটি করে তিনটি গম্বুজ রয়েছে এবং এটি সাদা মার্বেল দিয়ে তৈরি। প্রার্থনা হলে এগারোটি খিলানযুক্ত প্রবেশপথ রয়েছে। সেখানে উত্তর এবং দক্ষিণ দিকের খিলানগুলিতে নয়টি করে প্রবেশপথ রয়েছে।   গ্যালারি    আরও দেখুন    ভারতে ইসলাম  ভারতের মসজিদের তালিকা   তথ্যসূত্র    আরও পড়ুন      বহিঃসংযোগ   বিষয়শ্রেণী:ভারতের ১৫ শতকের মসজিদ বিষয়শ্রেণী:দিল্লি সালতানাতের স্থাপত্য বিষয়শ্রেণী:১৪৫০-এ সম্পন্ন হওয়া ভবন এবং কাঠামো চান্দেরী বিষয়শ্রেণী:মধ্যপ্রদেশের জাতীয় গুরুত্বের স্মৃতিস্তম্ভ বিষয়শ্রেণী:ভারতের গম্বুজযুক্ত মসজিদের ভবন বিষয়শ্রেণী:১৪৫০-এর দশকে নির্মিত মসজিদ বিষয়শ্রেণী:মধ্যপ্রদেশের মসজিদ বিষয়শ্রেণী:ভারতের সুন্নি মসজিদ
এলটিই অ্যাডভান্সড প্রো ( এলটিই-এ প্রো, ৪.৫জি, ৪.৫জি প্রো, ৪.৯জি প্রো, প্রি-৫জি, ৫জি প্রোজেক্ট আরো অনেক নামে পরিচিত) হচ্ছে থ্রিজিপিপি এর রিলিজ ১৩ এবং ১৪ এর বাস্তবিক রূপ, যা কিনা লং টার্ম ইভোলিউশন (এলটিই) স্বাভাবিক বিবর্তিত রূপ। এলটিই অ্যাডভান্সড প্রো গিগাবাইট/সেকেন্ড মাত্রার গতি সহ নানা নতুন প্রযুক্তি যথা ২৫৬কিউএম, বড় পরিসরের এমআইএমও, এলটিই-আনলাইসেন্সড, এলটিই-আইওটি এর সমন্বয়ে গঠিত যা ক্রমান্বয়ে বর্তমানে বিদ্যমান নেটওয়ার্কগুলোকে ৫জি মানে উন্নত করবে।   তথ্যসূত্র    আরও দেখুন   এলটিই অ্যাডভান্সড  এলটিই-আনলাইসেন্সড
বেগম রোকেয়ার বাড়ি সংলগ্ন প্রাচীন মসজিদ একটি প্রাচীন নিদর্শন। ধারণা করা হয় অষ্টাদশ শতাব্দির দিকে তৈরি। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।এই মসজিদ টি এখন পুনঃ নির্মাণ করা হয়েছে। মসজিদ টির অবস্থান বেগম রোকেয়া স্মৃতিকেন্দ্রের সামনে। কিন্তু কেউ যদি প্রাচীন মসজিদ দেখতে চান তাহলে পারবেন না , কেননা এখানে শুধু প্রাচীন মসজিদের কিছু অংশ দাঁড়িয়ে আছে যা লোক চক্ষুর অন্তরালেই থেকে যায়।   অবস্থান  thumb|বেগম রোকেয়ার বাড়ি সংলগ্ন প্রাচীন মসজিদ এর ভাঙ্গা ও অবশিষ্ট অংশ রংপুর শহর থেকে ৮ কিলোমিটার দক্ষিণ পূর্বে অবস্থিত এই মসজিদ টি বেগম রোকেয়ার বাড়িটির খুব কাছেই দক্ষিণ পূর্বে  অবস্থিত।   বিবরণ  বেগম রোকেয়ার বাড়ি সংলগ্ন প্রাচীন মসজিদ টি বেগম রোকেয়ার পিতা জহিরউদ্দিন মোহাম্মদ আবু আলী হায়দার সাবের এর সময়ে তৈরি যিনি  পায়রাবন্দের জমিদারি বংশের সর্বশেষ উত্তরাধিকারী।বেগম রোকেয়ার মাতাও ছিলেন টাঙ্গাইলের বলিয়াদিও জমিদার পরিবারের কন্যা।  বেগম রোকেয়ার বাড়ি সংলগ্ন প্রাচীন মসজিদ এখন আর তেমন কিছুই অবশিষ্ট নাই। যা আছে তা হলো শুধু ভাঙ্গা দেয়াল যা অসংরক্ষিত  অবস্থায় আছে।   বেগম রোকেয়া স্মৃতিকেন্দ্র  নারী জাগরণের পথিকৃৎ বেগম রোকেয়া সাখাওয়াত হোসেনের স্মৃতি রক্ষায় মাননীয় প্রধানমন্ত্রীর ঐকান্তিক ইচ্ছায় ৩,৫৩,০০,০০০/-টাকা ব্যয়ে ১ জুলাই, ২০০১ সালে রংপুর জেলার মিঠাপুকুর উপজেলাধীন পায়রাবন্দ গ্রামে বেগম রোকেয়ার নিজ বাড়ী সংলগ্ন ও বেগম রোকেয়ার বাড়ি সংলগ্ন প্রাচীন মসজিদের সামনে  ৩.১৫ একর ভূমিতে ‌‍বেগম রোকেয় স্মৃতিকেন্দ্র স্থাপিত হয়।নির্মিতি অবকাঠামোর মধ্যে রয়েছে মুলভবন -১৪,৭১০ বর্গফুট ,২৫০ আসনের সুসজ্জিত মিলনায়তন (শব্দ নিয়ন্ত্রণ ব্যবস্থাসহ),১০০ আসনের সুসজ্জিত সেমিনার কক্ষ, ৫০ জন পাঠকের পাঠ সুবিধাসহ ১০ হাজার গ্রন্থের ধারণ ক্ষমতাসহ সুসজ্জিত গ্রন্থাগার এবং প্রয়োজনীয় আসবাবপত্রসহ গবেষণা কক্ষ।  চিত্রশালা  আরও দেখুন  বাংলাদেশের মসজিদের তালিকা  রংপুর বিভাগের মসজিদের তালিকা   তথ্যসূত্র   বহিঃসংযোগ  বিষয়শ্রেণী:রংপুর জেলার প্রত্নতাত্ত্বিক স্থাপনা বিষয়শ্রেণী:রংপুর জেলার দর্শনীয় স্থান বিষয়শ্রেণী:বেগম রোকেয়া বিষয়শ্রেণী:রংপুর জেলার মসজিদ